
RADVILIŠKIO RAJONO SAVIVALDYBĖS TARYBA

SPRENDIMAS
DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS RADVILIŠKIO RAJONO SAVIVALDYBĖS VIEŠOSIOSE VIETOSE IŠDAVIMĄ NUOSTATŲ PATVIRTINIMO

2025 m.                            d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 2 punktu, 15 straipsnio 2 dalies 29 punktu, Lietuvos Respublikos rinkliavų įstatymo 11 straipsnio 1 dalies 2 punktu, 12 ir 13 straipsniais, Radviliškio rajono savivaldybės taryba nusprendžia:
. Patvirtinti Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatus (pridedama).
. Pripažinti netekusiu galios Radviliškio rajono savivaldybės tarybos 2022 m. rugsėjo 29 d. sprendimą Nr. T-815 „Dėl Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatų patvirtinimo“.

PATVIRTINTA
Radviliškio rajono savivaldybės tarybos 
2025 m.                        d. sprendimu Nr. T-



 SKYRIUS


. Vietinės rinkliavos už leidimo prekiauti ar teikti paslaugas Radviliškio rajono savivaldybės (toliau – Savivaldybė) viešosiose vietose išdavimą nuostatai (toliau – Nuostatai) parengti vadovaujantis Lietuvos Respublikos rinkliavų įstatymu.
. Nuostatų paskirtis – nustatyti vietinės rinkliavos už leidimo prekiauti ar teikti paslaugas Savivaldybės teritorijos viešosiose vietose išdavimą, dydžius, lengvatas, mokėjimo ir grąžinimo tvarką.
. Vietinė rinkliava už leidimą prekiauti ar teikti paslaugas Radviliškio rajono savivaldybės viešosiose vietose (toliau – Vietinė rinkliava) – tai Radviliškio rajono savivaldybės tarybos sprendimu nustatyta privaloma įmoka, galiojanti Savivaldybės teritorijoje, kurią Nuostatuose nustatyta tvarka sumoka kiekvienas asmuo, norėdamas gauti leidimą prekiauti ar teikti paslaugas Savivaldybės teritorijoje. Leidimas prekiauti (teikti paslaugas) Radviliškio rajono savivaldybės viešosiose vietose (toliau – Leidimas) – dokumentas asmeniui, suteikiantis teisę verstis mažmenine prekyba ar teikti paslaugas konkrečioje Savivaldybės viešojoje vietoje.
. Rinkliavos mokėtojai yra fiziniai ir juridiniai asmenys (teisės aktų nustatyta tvarka turintys teisę prekiauti ar teikti paslaugas), kurie verčiasi mažmenine prekyba ar teikia paslaugas viešosiose vietose.
. Viešąja vieta, kurioje vykdoma prekyba, teikiamos paslaugos, laikytina Savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją). Viešųjų vietų sąrašas patvirtintas Radviliškio rajono savivaldybės tarybos sprendimu. 
. Pagrindinius paslaugų teikimo viešosiose vietose reikalavimus bei leidimų prekiauti ar teikti paslaugas savivaldybės teritorijos viešosiose vietose išdavimo tvarką nustato Radviliškio rajono savivaldybės tarybos patvirtintas Prekybos ir paslaugų teikimo Radviliškio rajono savivaldybės viešosiose vietose tvarkos aprašas (toliau – Tvarkos aprašas).

 SKYRIUS


. Nustatomi Vietinės rinkliavos dydžiai už leidimo išdavimą:
. prekiauti ar teikti paslaugas Radviliškio rajono savivaldybės viešosiose vietose (1 priedas);
. prekiauti ar teikti paslaugas Radviliškio rajono savivaldybės viešosiose vietose vykstančių renginių metu (2 priedas).
. Vietinės rinkliavos dydis Savivaldybės tarybos sprendimu kartą per metus gali būti indeksuojamas, jeigu metinis vartojimo kainų indeksas didesnis negu 1,1.
. Prekiauti ar teikti paslaugas be Leidimo draudžiama. Vietinės rinkliavos mokėtojas, prekiaujantis ar teikiantis paslaugas be Leidimo ir nesumokėjęs Vietinės rinkliavos, pažeidžia Nuostatus. Šiuo atveju Vietinės rinkliavos mokėtojas yra laikomas nelegaliu prekiautoju ar paslaugų teikėju ir atsako Lietuvos Respublikos įstatymų nustatyta tvarka.


 SKYRIUS


. Fiziniai ar juridiniai asmenys, norintys gauti Leidimą, raštu ar elektroninėmis priemonėmis kreipiasi į Savivaldybės administracijos seniūnijos, kurioje bus prekiaujama ar teikiamos paslaugos (toliau – Seniūnija), seniūną su prašymu išduoti leidimą prekiauti ir (ar) teikti paslaugas Savivaldybės viešojoje vietoje. Leidimai išduodami vadovaujantis Tvarkos aprašu, Nuostatais ir sumokėjus nustatyto dydžio vietinę rinkliavą.
. Vietinė rinkliava mokama į Savivaldybės administracijos sąskaitą Nr. LT94 7300 0100 0256 9931, gavėjo bankas AB „Swedbank“, banko kodas 73000, nurodant:
. įmokos gavėją – Radviliškio rajono savivaldybės administracija, kodas 188726247;
. mokėjimo paskirtį – „Vietinė rinkliava už leidimą prekiauti ar teikti paslaugas“.
. Vietinė rinkliava sumokama už Leidimo išdavimą iki vienerių metų, prekybos ar paslaugų teikimo renginių metu – renginių trukmės laikotarpiui.
. Vietinė rinkliava mokama mokėjimo pavedimu eurais. 
. Sumokėta Vietinė rinkliava arba jos dalis grąžinama, Vietinės rinkliavos mokėtojui pateikus Savivaldybės administracijai rašytinį prašymą ir jame nurodžius priežastį dėl Vietinės rinkliavos grąžinimo. Vietinės rinkliavos grąžinimo priežastys: 
. už Leidimo išdavimą sumokėta didesnė negu Radviliškio rajono savivaldybės tarybos nustatyta rinkliava (grąžinamas tik skirtumas);
. sumokėjus rinkliavą, nebuvo išduotas Leidimas;
. dėl priimtų įstatymų ar kitų teisės aktų pasikeitimo rinkliavos mokėtojas negali pasinaudoti išduoto Leidimo suteiktomis teisėmis.
. Vietinę rinkliavą grąžina Radviliškio rajono savivaldybės administracijos Finansų skyrius.
. Prašymą dėl Vietinės rinkliavos ar jos dalies grąžinimo Vietinės rinkliavos mokėtojas Savivaldybės administracijai turi pateikti per vieną mėnesį nuo Vietinės rinkliavos sumokėjimo datos. Prašyme turi būti nurodyta priežastis, dėl kurios prašoma gražinti Vietinę rinkliavą, banko pavadinimas, sąskaitos, į kurią turi būti pervedamos lėšos, numeris. Kartu su prašymu asmuo turi pateikti Vietinės rinkliavos sumokėjimą patvirtinantį dokumentą.
. Vietinė rinkliava grąžinama ne vėliau kaip per 30 kalendorinių dienų po prašymo gavimo dienos, Leidimą išdavusiam Seniūnijos seniūnui patvirtinus, kad prašyme nurodyta Vietinės rinkliavos grąžinimo priežastis atitinka vieną iš Nuostatų 14 punkte nurodytų atvejų. Teisės aktuose nustatyti delspinigiai yra netaikomi.
. Panaikinus Leidimą už įstatymų ar kitų teisės aktų pažeidimus, sumokėta Vietinė rinkliava negrąžinama. 
. Jeigu Vietinės rinkliavos mokėtojas nesumoka Vietinės rinkliavos iki Leidimo išdavimo, Savivaldybės administracijos Seniūnijos, į kurią buvo kreiptasi dėl Leidimo išdavimo, seniūnas Leidimo neišduoda.

 SKYRIUS


. Vietinės rinkliavos 50 proc. lengvata taikoma šiems asmenims, deklaravusiems savo gyvenamąją vietą Savivaldybės teritorijoje:
. sulaukusiems senatvės pensijos amžiaus;
. neįgaliems asmenims, turintiems nustatytą darbingumo lygį iki 50 proc.; 
. dieninių skyrių moksleiviams ir studentams;
 auginantiems ir (ar) globojantiems tris ir daugiau vaikų arba vieną neįgalų vaiką.
Šie asmenys atitinkamai Seniūnijai turi pateikti dokumentus (arba jų patvirtintas kopijas teisės aktų nustatyta tvarka), įrodančius teisę į lengvatą.
. Nuo Vietinės rinkliavos mokėjimo atleidžiami:
. nevyriausybinės organizacijos, teikiančios socialinę naudą visuomenei; 
. tautinio paveldo produktų kūrėjai, kurių gaminiai sertifikuoti ir pripažinti tautinio paveldo produktais pagal Tautinio paveldo produktų įstatymą, ir visų kūrybinių sąjungų nariai (tautodailininkai, dailininkai ir kiti), prekiaujantys tik savais produktais, gaminiais ir kūriniais visų renginių metu (tik pateikus atitinkamą sertifikatą ir (ar) pažymėjimą). Ši lengvata netaikoma:
. prekiaujantiems maisto produktais, kai tautinio paveldo produktai nesudaro dviejų trečdalių visų parduodamų produktų asortimento; 
. prekiaujantiems alkoholiniais gėrimais.
. asmenys, deklaravę savo gyvenamąją vietą Savivaldybės teritorijoje, prekiaujantys tik miško gėrybėmis arba savo išauginta produkcija ar gaminiais (medus, uogos, gėlės, daržovės ir kt.), išskyrus ūkininkai;
. asmenys, deklaravę savo gyvenamąją vietą Savivaldybės teritorijoje, prekiaujantys tik savo asmeniais daiktais bagažinių turgelyje;
. Savivaldybės viešosios ir biudžetinės įstaigos jų organizuojamų renginių metu.
. Nuostatų 21.1, 21.2, 21.3 ir 21.4 papunkčiuose nurodyti Vietinės rinkliavos mokėtojai už antrąją ir kitas papildomas prekybos vietas Vietinę rinkliavą moka Nuostatuose nustatytais vietinės rinkliavos dydžiais.

 SKYRIUS


. Savivaldybės taryba turi teisę rinkliavos mokėtojams sumažinti Vietinės rinkliavos dydį ar atleisti nuo jos mokėjimo.
. Vietinės rinkliavos administravimo veiksmai, neaprašyti šiuose Nuostatuose, atliekami vadovaujantis Lietuvos Respublikos įstatymais ir kitais rinkliavų administravimo tvarką reglamentuojančiais teisės aktais.
. Vietinės rinkliavos mokėtojai, pažeidę šiuos rinkliavų nuostatus, atsako Lietuvos Respublikos įstatymų nustatyta tvarka.

______________________________


Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatų
 priedas



Eil.	Nr.	Vietinės rinkliavos objektas	Vietinės rinkliavos dydžiai Eur už vieną vietą*
		dienai	mėnesiui	metams
1.	Prekiauti maisto ir ne maisto produktais nuo (iš) laikinųjų prekybos įrenginių, prekybai pritaikytų automobilių ar priekabų, kioskų, paviljonų, lauko kavinių: 
1.1.	Radviliškio mieste	4	20	160
1.2.	Šeduvos mieste ir Baisogalos miestelyje	3	16	130
1.3.	kitose rajono savivaldybės gyvenvietėse	2	10	90
2.	Teikti atrakcionų ir pramoginių įrenginių paslaugas:
2.1.	Radviliškio mieste	20	140	-
2.2.	Šeduvos mieste ir Baisogalos miestelyje	15	100	-
2.3.	kitose rajono savivaldybės gyvenvietėse	10	70	-
3.	Prekiauti iš automobilinių parduotuvių 
3.1.	visose rajono savivaldybės gyvenvietėse	4	20	160



____________________


Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatų 
 priedas




Eil.	Nr.	Vietinės rinkliavos objektas	Vietinės rinkliavos dydis Eur už vieną vietą* vieną dieną	
1.	Prekiauti maisto produktais nuo (iš) laikinųjų prekybos įrenginių, prekybai pritaikytų automobilių ar priekabų, lauko kavinių: 
1.1.	Radviliškio mieste	30
1.2.	Šeduvos mieste, Baisogalos miestelyje ir Raudondvario aerodrome	20
1.2.	kitose rajono savivaldybės gyvenvietėse	10
2.	Prekiauti ne maisto produktais nuo (iš) laikinųjų prekybos įrenginių, prekybai pritaikytų automobilių ar priekabų: 
2.1.	Radviliškio mieste	25
2.2.	Šeduvos mieste, Baisogalos miestelyje ir Raudondvario aerodrome	15
2.3.	kitose rajono savivaldybės gyvenvietėse	9
3.	Teikti viešojo maitinimo paslaugas
3.1.	Radviliškio mieste	40
3.2.	Šeduvos mieste, Baisogalos miestelyje ir Raudondvario aerodrome	25
3.3.	kitose rajono savivaldybės gyvenvietėse	11
4.	Teikti viešojo maitinimo paslaugas ir prekiauti silpnaisiais alkoholiniais gėrimais (su sėdimomis vietomis)
4.1.	Radviliškio mieste	120
4.2.	Šeduvos mieste, Baisogalos miestelyje ir Raudondvario aerodrome	70
4.3.	kitose rajono savivaldybės gyvenvietėse	20
5.	Teikti atrakcionų ir pramoginių įrenginių paslaugas:
5.1.	Radviliškio mieste	70
5.2.	Šeduvos mieste, Baisogalos miestelyje ir Raudondvario aerodrome	40
5.3.	kitose rajono savivaldybės gyvenvietėse	20
6.	Teikti mobilias paslaugas 	10


*Radviliškio rajono savivaldybės tarybos sprendimu patvirtintame Prekybos ir paslaugų teikimo Radviliškio rajono savivaldybės viešosiose vietose tvarkos apraše viena vieta – iki 6 kv. m.

__________________________



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS RADVILIŠKIO RAJONO SAVIVALDYBĖS VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PROJEKTO 
AIŠKINAMASIS RAŠTAS

2025 m. balandžio 30 d. 
Radviliškis

. Parengto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Sprendimo projekto tikslas – patvirtinti Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatus.
. Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Galiojantys nuostatai patvirtinti Radviliškio rajono savivaldybės tarybos 2022 m. rugsėjo 29 d. sprendimu Nr. T-815 „Dėl Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatų patvirtinimo“ (toliau – Nuostatai).
Lietuvos Respublikos rinkliavų įstatymo 11 straipsnio 1 dalies 2 punkte numatyta, jog Savivaldybės taryba turi teisę savivaldybės teritorijoje nustatyti vietines rinkliavas už leidimo prekiauti ar teikti paslaugas viešosiose vietose išdavimą (viešąja vieta, kurioje vykdoma prekyba, teikiamos paslaugos, laikytina savivaldybės teritorijoje esanti savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių).
. Kokios siūlomos naujos teisinio reguliavimo nuostatos, kokių teigiamų rezultatų laukiama. 
Siūloma atnaujinti galiojančius Nuostatus. Esminiai Nuostatų pakeitimai:
. Koreguojamos Nuostatuose vartojamos sąvokos. 
. Nustatomi dydžiai prekybai iš automobilinių parduotuvių.
. Praplečiamas vietinės rinkliavos lengvatų gavėjų sąrašas: nuo vietinės rinkliavos mokėjimo siūloma atleisti asmenis, deklaravusius savo gyvenamąją vietą Savivaldybės teritorijoje, prekiaujančius tik savo asmeniais daiktais bagažinių turgelyje.
. Keičiami vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose vykstančių renginių metu dydžiai. Keičiami tik vietinės rinkliavos dydžiai prekybai Radviliškio mieste, Šeduvos mieste, Baisogalos miestelyje ir Raudondvario aerodrome, kitose seniūnijose paliekant tuos pačius dydžius.
Eil.	Nr.	Vietinės rinkliavos objektas	Vietinės rinkliavos dydis Eur už vieną vietą* vieną dieną	
1.	Prekiauti maisto produktais nuo (iš) laikinųjų prekybos įrenginių, prekybai pritaikytų automobilių ar priekabų, lauko kavinių: 
1.1.	Radviliškio mieste	15 30
1.2.	Šeduvos mieste, Baisogalos miestelyje ir Raudondvario aerodrome	13 20
1.2.	kitose rajono savivaldybės gyvenvietėse	10
2.	Prekiauti ne maisto produktais nuo (iš) laikinųjų prekybos įrenginių, prekybai pritaikytų automobilių ar priekabų: 
2.1.	Radviliškio mieste	13 25
2.2.	Šeduvos mieste, Baisogalos miestelyje ir Raudondvario aerodrome	11 15
2.3.	kitose rajono savivaldybės gyvenvietėse	9
3.	Teikti viešojo maitinimo paslaugas
3.1.	Radviliškio mieste	18 40
3.2.	Šeduvos mieste, Baisogalos miestelyje ir Raudondvario aerodrome	15 25
3.3.	kitose rajono savivaldybės gyvenvietėse	11
4.	Teikti viešojo maitinimo paslaugas ir prekiauti silpnaisiais alkoholiniais gėrimais (su sėdimomis vietomis)
4.1.	Radviliškio mieste	70 120
4.2.	Šeduvos mieste, Baisogalos miestelyje ir Raudondvario aerodrome	40 70
4.3.	kitose rajono savivaldybės gyvenvietėse	20
5.	Teikti atrakcionų ir pramoginių įrenginių paslaugas:
5.1.	Radviliškio mieste	50 70
5.2.	Šeduvos mieste, Baisogalos miestelyje ir Raudondvario aerodrome	30 40
5.3.	kitose rajono savivaldybės gyvenvietėse	20
6.	Teikti mobilias paslaugas	10


. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Pripažįstamas negaliojančiu Radviliškio rajono savivaldybės tarybos 2022 m. rugsėjo 29 d. sprendimas Nr. T-815 „Dėl Vietinės rinkliavos už leidimo prekiauti ar teikti paslaugas Radviliškio rajono savivaldybės viešosiose vietose išdavimą nuostatų patvirtinimo“.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti lėšų nereikės. 
. Sprendimo projekto rengimo metu gauti specialistų vertinimai ir išvados. 

. Numatomo teisinio reguliavimo poveikio vertinimo rezultatai. 

. Sprendimo projekto antikorupcinis vertinimas.
Reikia atlikti sprendimo projekto antikorupcinį vertinimą.
. Kiti, iniciatoriaus nuomone, reikalingi pagrindimai ir paaiškinimai. 

. Pridedami dokumentai. 
Teisės aktų projektų antikorupcinio vertinimo pažyma.



Investicijų ir turto valdymo skyriaus vedėjo pavaduotoja                                      Agnė Grabauskienė
